PATVIRTINTA

UAB „Investicijų ir verslo garantijos“

generalinio direktoriaus

2022 m. xx xx d. įsakymu Nr. xx

**SKATINAMOSIOS FINANSINĖS PRIEMONĖS**

**„****TIESIOGINĖS PASKOLOS NUO TREČIŲJŲ ŠALIŲ VEIKSMŲ NUKENTĖJUSIEMS VERSLO SUBJEKTAMS“ APRAŠYMAS**

**1. ĮVADINĖ INFORMACIJA**

**1.1.  Priemonės tikslas**

Skatinamosios finansinės priemonės „Tiesioginės paskolos nuo trečiųjų šalių veiksmų nukentėjusiems verslo subjektams“ (toliau – Priemonė) tikslas – mažinti tarptautinės prekybos su trečiosiomis šalimis apribojimų padarinius, suteikiant finansavimą paskolų forma juridinių asmenų, užsiimančių verslu, ar verslininkų (toliau – Verslo subjektai) apyvartinėms išlaidoms.

**1.2.  Priemonės įgyvendinimo aplinka ir prielaidos**

INVEGA, kaip fondo valdytoja, valdo kontroliuojantįjį fondą „INVEGOS fondas“, kuris įsteigtas remiantis 2009 m. balandžio 7 d. tarp Lietuvos Respublikos finansų ministerijos (toliau – Finansų ministerija), Lietuvos Respublikos ūkio ministerijos (toliau – Ekonomikos ir inovacijų ministerija) ir UAB „Investicijų ir verslo garantijos“ (toliau – „Invega“) pasirašyta finansavimo sutartimi (toliau – INVEGOS fondas).

Priemonė įgyvendinama iš INVEGOS fondo lėšų.

Priemonė yra skatinamoji finansinė priemonė, įgyvendinama nacionalinės plėtros įstaigos, veikiančios pagal Lietuvos Respublikos nacionalinių plėtros įstaigų įstatymą. Lietuvos Respublikos Vyriausybė 2018 m. spalio 17 d. nutarimu Nr. 1046 „Dėl pavedimo vykdyti nacionalinės plėtros įstaigos veiklą“ „Invegai“ suteikė nacionalinės plėtros įstaigos statusą ir pavedė veiklą vykdyti atitinkamose srityse, o nuo 2018 m. gruodžio 3 d. Lietuvos banko priežiūros tarnybos sprendimu „Invega“ įtraukta į Nacionalinės plėtros įstaigų sąrašą.

Priemonei įgyvendinti skirta 130 mln. Eur INVEGOS fondo lėšų.

**1.3. Reglamentuojantys teisės aktai:**

**Priemonė parengta remiantis šiais Europos Sąjungos (toliau – ES) teisės aktais ir gairėmis:**

2022 m. xxx xx d. Europos Komisijos sprendimu Nr. xx (toliau – Komisijos sprendimas)

**Priemonė parengta remiantis šiais Lietuvos Respublikos teisės aktais ir dokumentais:**

* Lietuvos Respublikos nacionalinių plėtros įstaigų įstatymu;
* Lietuvos Respublikos smulkiojo ir vidutinio verslo plėtros įstatymu (toliau – SVV įstatymas);
* Lietuvos Respublikos civiliniu kodeksu;
* Lietuvos Respublikos Vyriausybės 2018 m. rugsėjo 12 d. nutarimu Nr. 910 „Dėl Nacionalinių plėtros įstaigų įstatymo įgyvendinimo“;
* Lietuvos Respublikos Vyriausybės 2001 m. liepos 11 d. nutarimu Nr. 887 „Dėl uždarosios akcinės bendrovės „Investicijų ir verslo garantijos“ veiklos;
* Lietuvos Respublikos Vyriausybės 2013 m. rugpjūčio 28 d. nutarimu Nr. 791 „Dėl įgyvendinant finansų inžinerijos priemonės grįžusių ir grįšiančių lėšų panaudojimo tvarkos aprašo patvirtinimo“;
* Lietuvos Respublikos ekonomikos ir inovacijų ministro 2022 m. xx xx d. įsakymu
Nr. xx „“ patvirtinta schema (toliau – Priemonės schema);
* Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl smulkiojo ar vidutinio verslo subjekto statuso deklaravimo tvarkos aprašo ir smulkiojo ar vidutinio verslo statuso deklaracijos formos patvirtinimo“;

Įgyvendinant Priemonę taikomi ir kiti su Priemone ir skatinamųjų finansinių priemonių įgyvendinimu susiję nacionaliniai taikytini teisės aktai, taisyklės, rekomendacijos, gairės ir jų pakeitimai, „Invegos“ vidaus procedūros ir tvarkos.

**1.4. Paraiškos teikimo procesas**

1.4.1. Verslo subjektas, atitinkantis Priemonės schemos ir skatinamosios finansinės priemonės „Tiesioginės paskolos nuo trečiųjų šalių veiksmų nukentėjusiems verslo subjektams “ aprašymo (toliau – Aprašymas) reikalavimus ir pageidaujantis gauti paskolą pagal Priemonę (toliau – Paskola), turi užpildyti ir „Invegai“ pateikti paraišką dėl paskolos suteikimo iš Priemonės lėšų (toliau – Paraiška).Paraiškų teikimas inicijuojamas viešu kvietimu, kuris skelbiamas viešai „Invegos“ interneto svetainėje [www.invega.lt](http://www.invega.lt).

1.4.2. Paraiškos teikiamos „Invegai“ per elektroninę paraiškų teikimo sistemą „Invegos“ internetinėje svetainėje <https://paskolosprekybai.invega.lt>

1.4.3. Paraišką Verslo subjekto vardu gali teikti fizinis asmuo, kuris yra Verslo subjekto (juridinio asmens) vienasmenis vadovas arba verslininkas (toliau – Verslo subjekto atstovas). Verslo subjekto atstovo tapatybė nustatoma Verslo subjekto atstovui patvirtinus savo tapatybę per administracinių ir viešųjų elektroninių paslaugų portalą „Elektroniniai valdžios vartai“, veikiantį Valstybės informacinių išteklių sąveikumo platformos nuostatų, patvirtintų Informacinės visuomenės plėtros komiteto prie Lietuvos Respublikos Vyriausybės direktoriaus 2008 m. rugpjūčio 8 d. įsakymu Nr. T-139 „Dėl Valstybės informacinių išteklių sąveikumo platformos nuostatų patvirtinimo“, nustatyta tvarka ir pripažįstamą saugiu nuotolinės atpažinties procesu. Jeigu Verslo subjekto atstovas yra užsienio valstybės pilietis, neturintis techninių galimybių per Elektroninių valdžios vartų portalą patvirtinti savo tapatybės ar juridinis asmuo, kuris neturi vienasmenio valdymo organo, jis turi pateikti „Invegai“ elektroniniu paštu igaliojimai-paskolos@invega.lt patvirtintą įgaliojimo kopiją ir „Invega“ suteiks technines galimybes įgaliotam asmeniui atlikti šio Aprašymo
1.4 papunktyje nustatytus veiksmus Verslo subjekto vardu.

1.4.4. Kvietimo teikti Paraiškas galiojimas yra stabdomas pasibaigus Paraiškų teikimo terminui arba „Invegai“ pagal gautas Paraiškas paskirsčius Priemonei skiriamą finansavimo sumą (Priemonei skirtų lėšų panaudojimas vertinamas pagal priimtus sprendimus suteikti Paskolas). Apie kvietimo teikti Paraiškas galiojimo pradžią ir pabaigą „Invega“ skelbia interneto svetainėje [www.invega.lt](http://www.invega.lt).

**1.5. Paraiškos vertinimo procesas ir Paskolos sutarties sudarymas**

1.5.1. Paraiškos vertinamos eiliškumo tvarka pagal jų pateikimo „Invegoje“ datą ir laiką. „Invega“ pateiktos Paraiškos vertinimą atlieka ne vėliau kaip per 20 darbo dienų nuo Paraiškos pateikimo „Invegai“ dienos. Paraiška laikoma pateikta, kai elektroninėje paraiškų teikimo sistemoje Paraiškos būsena yra „Pateikta vertinti“. Paraiškos vertinimo terminas skaičiuojamas nuo tinkamai užpildytos Paraiškos ir papildomų dokumentų pagal „Invegos“ prašymą ar Verslo subjekto iniciatyva pateikimo „Invegai“ dienos. Paraiškos vertinimo terminas, atsižvelgiant į objektyvias aplinkybes (pvz., gautas ir vertinamas neįprastai didelis paraiškų kiekis, kilus techninėms kliūtims paraiškoms vertinti), „Invegos“ vadovo sprendimu gali būti pratęstas, tačiau Paraiškos vertinimo terminas negali būti ilgesnis kaip 30 darbo dienų nuo Paraiškos pateikimo „Invegai“ dienos.

1.5.2. Tuo atveju, jei Verslo subjekto atstovas per 20 darbo dienų (išskyrus Paraiškos dokumentą „Atsisakymo finansuoti verslo subjektą pažyma“, kuris gali būti pateikiamas per 30 darbo dienų, kaip tai nustatyta skiltyje „Paskolos gavėjo tinkamumo sąlygos“) nuo „Invegos“ prašymo pateikti informaciją ar papildomus dokumentus gavimo dienos, nepateikia jų, Paraiška toliau nevertinama ir yra atmetama.

1.5.3. „Invega“, priėmusi sprendimą suteikti Paskolą per 5 darbo dienas parengia ir per elektroninę paraiškų teikimo sistemą išsiunčia Verslo subjektui Paskolos sutartį. Paskolos sutartis parengiama, naudojant standartinę Paskolos sutarties formą, kuri yra viešai skelbiama „Invegos“ interneto svetainėje [www.invega.lt](http://www.invega.lt). Jei „Invegos“ sprendime dėl Paskolos suteikimo yra nustatytos sąlygos, kurios turi būti įvykdytos iki Paskolos sutarties sudarymo, Paskolos sutartis Verslo subjektui išsiunčiama tik jam per nustatytą terminą įvykdžius atitinkamas sąlygas. Verslo subjekto atstovas Paskolos sutartį turi pasirašyti elektroninėje paraiškų teikimo sistemoje per 10 darbo dienų po Paskolos sutarties gavimo. Po to, kai Verslo subjekto atstovas pasirašo Paskolos sutartį, ją pasirašo ir „Invegos“ įgaliotas asmuo. Paskolos sutartis pasirašoma kvalifikuotu elektroniniu parašu.

1.5.4. Nepasirašius Paskolos sutarties per Aprašymo 1.5.3 papunktyje nurodytą terminą, „Invegos“ sprendimas suteikti Paskolą netenka galios. Verslo subjektui dėl objektyvių priežasčių (pvz. Verslo subjekto atstovas išvykęs į komandiruotę ar dėl ligos) nepasirašius Paskolos sutarties per Aprašymo 1.5.3 papunktyje nurodytą terminą, Verslo subjekto prašymu „Invega“ gali priimti sprendimą dėl šio termino pratęsimo. „Invegai“ nepriėmus sprendimo dėl Paskolos sutarties pasirašymo termino pratęsimo, „Invegos“ sprendimas suteikti Paskolą netenka galios.

1.5.5. „Invega“ turi teisę tvarkyti su Aprašymo įgyvendinimu susijusius asmens duomenis taip, kaip tai nustatyta Priemonės schemoje. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva Nr. 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymu. Asmens duomenys tvarkomi Paraiškos vertinimo, Paskolos sutarties ir su ja susijusių sutarčių ar sandorių sudarymo, jų vykdymo, viešinimo, apskaitos ir audito tikslais bei atrankinių patikrų metu tikrinant pateiktos ar nurodytos Verslo subjekto informacijos tikrumą. Su Aprašymo įgyvendinimu susiję asmens duomenys „Invegoje“ tvarkomi ir saugomi 10 metų nuo paskutinio dokumento pagal Priemonę gavimo datos. Informacija apie asmens duomenų tvarkymą pateikiama „Invegos“ interneto svetainėje https://invega.lt/lt/asmens-duomenu-saugojimo-politika/. „Invega“ turi teisę perduoti tvarkomus asmens duomenis ir jais keistis su Lietuvos Respublikos valstybės institucijoms ir įstaigomis, kurios tvarko asmens duomenis, reikalingus šios Priemonės tinkamo įgyvendinimo tikslais.

1.5.6. „Invega“ turi teisę nesuteikti Paskolos arba po Paskolos sutarties pasirašymo atsisakyti išduoti Paskolą, jei tenkinama viena ar kelios iš žemiau nurodytų sąlygų, t.y. kai:

1.5.6.1. Verslo subjektui, jo naudos gavėjui kaip tai apibrėžta LR pinigų plovimo ir teroristų finansavimo prevencijos įstatyme, ar bet kuriam su Paskolos gavėju ir (ar) jo naudos gavėju susijusiam asmeniui (įskaitant jų atstovus), arba asmenims, kurių naudai bus naudojama Paskola (pvz., potencialaus Paskolos gavėjo kontrahentams) (toliau bet kuris iš jų vadinamas Asmuo) taikomos sankcijos (bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga, Lietuvos Respublika, Jungtinių Amerikos Valstijų Vyriausybė (įskaitant JAV Iždo departamento Užsienio lėšų kontrolės biurą (OFAC) ar kitos valstybės bei tarptautinės organizacijos, kurių sankcijų reikalavimų laikosi „Invega“ ir (ar) šių subjektų institucijos);

1.5.6.2. „Invega“ turi duomenų, kad bet kuris Asmuo yra arba gali būti susijęs su pinigų plovimu, teroristų finansavimu ir (ar) kita kriminaline veikla (pvz., Asmuo veikia ar veikė didelės pinigų plovimo ir (ar) teroristų finansavimo rizikos srityje ir Asmuo nepateikia pakankamos dokumentacijos ar kitų įrodymų apie Asmens nuosavybės ir valdymo struktūrą, lėšų sandoriams vykdyti šaltinį, verslo santykius ar kitos informacijos ir dokumentų, kurie yra reikalingi laikantis privalomų teisės aktų, reglamentuojančių pinigų plovimo ir teroristų finansavimo prevenciją);

1.5.6.3. „Invega“ dėl Verslo subjekto ar Verslo subjekto atstovo veiksmų ar neveikimo negali tinkamai atlikti visų veiksmų, kurie pagal taikytinus teisės aktus ir (ar) „Invegos“ vidaus procedūras ir tvarkas, reikalingi „Pažink savo klientą“ principo įgyvendinimui (pvz., Verslo subjektas ar Verslo subjekto atstovas nepateikia visų reikalingų dokumentų ar įrodymų, „Invegai“ kyla abejonių dėl pateiktų dokumentų tikrumo ar autentiškumo);

1.5.6.4. Verslo subjektas neatitinka Paskolos gavėjo tinkamumo sąlygų;

1.5.6.5. Prašoma suteikti Paskola (Paskolos tikslinis panaudojimas ar pageidaujamos suteikimo sąlygos) neatitinka Paskolos tinkamumo sąlygų;

1.5.6.6. Verslo subjektas pateikė netikslius ar neišsamius duomenis, pagrindžiančius atitikimą Paskolos gavėjo tinkamumo sąlygoms ir prašant nustatytu terminu nepatikslino, nepapildė, nepaaiškino pateiktų netikslių ar neišsamių duomenų;

1.5.6.7. Verslo subjektas pateikė informaciją, kurios pagrįstumo ir teisingumo negali įrodyti;

1.5.6.8. „Invega“, įvertinusi Paraišką, nustato, kad Verslo subjektui Paskola negali būti suteikiama dėl per didelės Paskolos negrąžinimo ir (ar) Verslo subjekto rizikos. Rizikingumo lygio vertinimas atliekamas „Invegos“ vidaus procedūrų nustatyta tvarka.

1.5.7. Esant poreikiui, „Invega“ turi teisę kreiptis į kompetentingas valstybės institucijas, įstaigas ar kitus subjektus tam, kad būtų gauti duomenys ar informacija apie Verslo subjektą bei su juo susijusius Asmenis, nurodytus Aprašymo 1.5.6.1 papunktyje, ir atlikti papildomą gautos ir papildomai surinktos informacijos patikrinimą prieš priimant sprendimą dėl Paskolos (ne)suteikimo Verslo subjektui. Tuo atveju, jeigu surinkti duomenys ar informacija prieštarauja, nepatvirtina ir (ar) nepagrindžia Paraiškoje pateiktos informacijos pagrįstumo ir teisingumo, „Invega“ atmeta Paraišką.

**2.** **PRIEMONĖS REIKALAVIMAI**

**2.1. Priemonės aprašymas:**

Priemonę įgyvendina „Invega“, teikdama Paskolas tiesiogiai Verslo subjektams, kurie atitinka Paskolos gavėjo tinkamumo sąlygas, nustatytas šiame Aprašyme, ir kurių rizika, o taip pat Paskolos negrąžinimo rizika „Invegos“ vertinimu yra „Invegai“ priimtino rizikingumo lygio.

**2.2. Pagrindinės sąvokos ir sąlygos**

|  |  |
| --- | --- |
| **Paskola** | Paskolos davėjo Paskolos gavėjui iš Priemonės lėšų suteikta paskola apyvartinėms lėšoms finansuoti, sudarant Paskolos sutartį tarp Paskolos davėjo ir Paskolos gavėjo |
| **Paskolos davėjas arba „Invega“** | UAB „Investicijų ir verslo garantijos”, veikianti kaip INVEGOS fondo valdytoja |
| **SVV subjekto statuso deklaracija** | Smulkiojo ir vidutinio verslo subjekto statuso deklaracija, kurios forma ir pildymo instrukcija patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl smulkiojo ir vidutinio verslo subjekto statuso deklaravimo tvarkos aprašo ir smulkiojo ir vidutinio verslo subjekto statuso deklaracijos formos patvirtinimo“ |
| **PVM**  | Pridėtinės vertės mokestis |
| **VMI** | Valstybinė mokesčių inspekcija prie Lietuvos Respublikos finansų ministerijos |
| **Paskolos sutartis** | Tarp Paskolos davėjo ir Paskolos gavėjo pasirašyta Paskolos sutartis dėl Paskolos suteikimo |
| **Įmonių grupė** | Suprantama taip, kaip apibrėžta Lietuvos Respublikos įmonių grupių konsoliduotosios finansinės atskaitomybės įstatyme  |
| **Paskolos gavėjas** | Verslo subjektas, kuris kreipėsi į „Invegą“ dėl Paskolos ir su kuriuo pasirašyta Paskolos sutartis |
| **Paskolos gavėjo tinkamumo sąlygos** | Paskola gali būti teikiama Paskolos gavėjui, kuris atitinka šiuos kriterijus:1. Yra smulkiojo ir vidutinio verslo (toliau – SVV) subjektas, kaip jis apibrėžtas SVV įstatyme arba didelė įmonė, kuri nepriskiriama SVV subjektui pagal SVV įstatymą;
2. Nevykdo veiklos priskiriamos finansų, kaip tai suprantama pagal Lietuvos Respublikos finansinio tvarumo įstatymo 1 straipsnį, žemės ūkio, kaip tai apibrėžta 2014 m. birželio 25 d. Komisijos reglamento (ES) Nr. 702/2014, kuriuo skelbiama, kad tam tikrų kategorijų pagalba žemės bei miškų ūkio sektoriuose ir kaimo vietovėse yra suderinama su vidaus rinka pagal Sutarties dėl Europos Sąjungos veikimo 107 ir 108 straipsnius, su visais pakeitimais, 2 straipsnio 3 punkte, miškininkystės, taip pat žuvininkystės ir akvakultūros, kaip tai suprantama pagal 2014 m. birželio 27 d. Komisijos reglamento (ES) Nr. 717/2014 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai žuvininkystės ir akvakultūros sektoriuje, su visais pakeitimais, 2 straipsnio 1 dalies a punktą, sektoriams. Atitikimas šiam reikalavimui vertinamas pagal VMI informaciją Paraiškos pateikimo dieną;
3. Veikia Lietuvos Respublikoje. Paskolos gavėjas laikomas veikiančiu Lietuvos Respublikoje tuo atveju, jei jis kuria darbo vietas Lietuvos Respublikoje ir (arba) nuo savo vykdomos veiklos moka mokesčius arba Valstybinio socialinio draudimo fondo valdybos prie Socialinės apsaugos ir darbo ministerijos įmokas į Lietuvos Respublikos biudžetą. Atitikimas šiam reikalavimui vertinamas pagal viešus valstybinių registrų duomenis;
4. Paraiškos pateikimo metu nėra laikomas sunkumų patiriančia įmone, kaip tai apibrėžta 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, su paskutiniais pakeitimais, padarytais 2021 m. liepos 23 d. Komisijos reglamentu (ES) 2021/1237, 2 straipsnio 18 punkte. „Invega“, siekdama įsitikinti, kad Paskolos gavėjas ir įmonių grupė, kaip tai apibrėžta Lietuvos Respublikos įmonių grupių konsoliduotosios finansinės atskaitomybės įstatyme, (jei Paskolos gavėjas priklauso įmonių grupei) Paraiškos pateikimo metu nėra sunkumų patiriantys, patikrina Paskolos gavėjo ir įmonių grupės (jei Paskolos gavėjas priklauso įmonių grupei) patvirtintus paskutinių dvejų finansinių metų finansinių ataskaitų rinkinius. Paaiškėjus, kad, pagal paskutinių dvejų finansinių metų finansinių ataskaitų rinkinius, Paskolos gavėjas ir įmonių grupė (jei Paskolos gavėjas priklauso įmonių grupei) buvo sunkumų patiriantys, kaip tai apibrėžta Reglamento (ES) Nr. 651/2014 2 straipsnio 18 punkte, tačiau Paskolos gavėjui pateikus pagrindžiančius dokumentus (einamųjų finansinių metų finansinės atskaitomybės už paskutinį praėjusį ketvirtį arba mėnesio, ėjusio prieš Paraiškos pateikimą, paskutinę dieną dokumentus ir, jei per laikotarpį nuo finansinių metų metinių finansinių ataskaitų rinkinio pateikimo valstybės įmonei Registrų centrui iki Paraiškos pateikimo dienos įvyko nuosavybės struktūros (kapitalo, akcijų priedų, perkainojimo rezervų, rezervų) pokyčių, – dokumentus, pagrindžiančius šiuos pokyčius (sukauptų nuostolių padengimo, kapitalo padidinimo apmokėjimo, turto vertinimo ir (arba) kitus susijusius dokumentus), kad Paraiškos pateikimo metu Paskolos gavėjas ir įmonių grupė (jei Paskolos gavėjas priklauso įmonių grupei) nebėra laikomi sunkumų patiriančiais, bus laikoma, kad toks Paskolos gavėjas ir įmonių grupė (jei Paskolos gavėjas priklauso įmonių grupei), Paraiškos pateikimo metu nėra sunkumų patiriantys.

 Kai dėl Paskolos kreipiasi verslininkas, kaip jis apibrėžtas SVV įstatyme, jis laikomas sunkumų nepatiriančiu, kaip tai apibrėžta Reglamento (ES) Nr. 651/2014 2 straipsnio 18 punkte, jeigu jam nėra pradėta fizinio asmens bankroto procedūra;1. Paraiškos vertinimo metu atitinka minimalius patikimų mokesčių mokėtojų kriterijus, nustatytus Lietuvos Respublikos mokesčių administravimo įstatymo 401 straipsnyje. Atitiktis šiam reikalavimui vertinama pagal VMI informaciją, skelbiamą interneto svetainėje <https://www.vmi.lt/evmi/mokesciu-moketoju-informacija>;
2. Paraiškos pateikimo metu jam nėra iškelta bankroto ir (ar) restruktūrizavimo byla pagal Lietuvos Respublikos juridinių asmenų nemokumo įstatymą arba iki jo įsigaliojimo galiojusius Lietuvos Respublikos įmonių bankroto įstatymą ir Lietuvos Respublikos įmonių restruktūrizavimo įstatymą, arba verslininko atveju – jam nėra iškelta fizinio asmens bankroto byla pagal Lietuvos Respublikos fizinių asmenų bankroto įstatymą. Atitikimas reikalavimui vertinamas pagal viešai prieinamus valstybinių registrų duomenis;
3. Paraiškos pateikimo metu yra pateikęs valstybės įmonei Registrų centrui finansinių ataskaitų rinkinį už paskutiniuosius dvejus finansinius metus ar trumpesnį terminą (jei Paskolos gavėjas veikia trumpiau nei du metus), kuriame būtų detaliai atskleista nuosavo kapitalo sudėtis. Jei Paskolos gavėjas priklauso įmonių grupei, valstybės įmonei Registrų centrui turi būti pateiktas įmonių grupės konsoliduotųjų finansinių ataskaitų rinkinys už paskutiniuosius dvejus finansinius metus ar trumpesnį terminą (jei Paskolos gavėjas veikia trumpiau nei du metus), kuriame būtų detaliai atskleista nuosavo kapitalo sudėtis. Tuo atveju, jei Paskolos gavėjas ir (ar) įmonių grupės įmonės, įskaitant Paskolos gavėją, nesudaro konsoliduotųjų finansinių ataskaitų rinkinio Lietuvos Respublikoje arba Paskolos gavėjo įmonės grupės įmonės yra registruotos ne Lietuvos Respublikoje, patvirtintas konsoliduotųjų finansinių ataskaitų rinkinys už paskutiniuosius dvejus finansinius metus ar trumpesnį terminą (jei Paskolos gavėjas veikia trumpiau nei du metus) arba įmonių grupės įmonių, registruotų ne Lietuvos Respublikoje, patvirtintas finansinių ataskaitų rinkinys už paskutiniuosius dvejus finansinius metus ar trumpesnį terminą (jei įmonė veikia trumpiau nei du metus) turi būti pateikiamas „Invegai“. Jei dėl Paskolos kreipiasi verslininkas, jis turi pateikti finansinius dokumentus už paskutiniuosius dvejus finansinius metus ar trumpesnį terminą (jei Paskolos gavėjas veikia trumpiau nei du metus);
4. Nėra gavęs valstybės pagalbos, kuri „Invegos“ sprendimu ir (ar) Europos Komisijos sprendimu (dėl individualios pagalbos arba pagalbos schemos) buvo pripažinta neteisėta ir nesuderinama su vidaus rinka, arba yra grąžinęs visą jos sumą, įskaitant palūkanas, kaip nustatyta 2015 m. liepos 13 d. Tarybos reglamente (ES) 2015/1589, nustatančiame išsamias Sutarties dėl Europos Sąjungos veikimo 108 straipsnio taikymo taisykles;
5. Nėra valstybės ir savivaldybės įmonė arba įmonė, kurioje 25 procentus ir daugiau įmonės akcijų, pajų ar kitokių dalyvavimą įmonės kapitale žyminčių kapitalo dalių arba 25 procentus ir daugiau įmonės dalyvių balsų tiesiogiai ar netiesiogiai (pagal balsavimo sutartį, balsavimo teisės perleidimo sutartį, įgaliojimą ir pan.) atskirai arba kartu turi valstybė ir (ar) savivaldybė;
6. Yra pateikęs Paskolos davėjui įrodymus, kad neturi galimybės gauti finansavimo rinkoje. Norėdamas gauti Paskolą pagal Priemonę Paskolos gavėjas turi pateikti tris Atsisakymo finansuoti verslo subjektą pažymas „Invegai“, pasirašytas finansų įstaigų, kad Atsisakymo finansuoti verslo subjektą pažymoje nurodytomis sąlygomis finansavimas Paskolos gavėjui neteikiamas. Visais atvejais bent viena Atsisakymo finansuoti verslo subjektą pažyma turi būti pateikiama pasirašyta LR licencijuoto banko (arba ES/EEE licencijuoto užsienio banko filialo, įsteigto Lietuvoje) ir bent viena – finansų įmonės kaip ji apibrėžta LR finansų įstaigų įstatyme. Įvertinus potencialų Paskolos gavėją ir prašomos (galimos) suteikti pagal Priemonę paskolos sumą, Paskolos gavėjui Paraiškoje nurodytu elektroninio pašto adresu išsiunčiama „Invegos“ suformuota Atsisakymo finansuoti verslo subjektą pažymos forma. Atsisakymo finansuoti verslo subjektą pažymos pavyzdinė forma yra patalpinta „Invegos“ internetiniame puslapyje. Tinkama pažyma laikoma ir finansų įstaigos tipinė pasirašyta pažymos forma, kai joje nurodoma, kad finansavimas Paskolos gavėjui neteikiamas „Invegos“ Atsisakymo finansuoti verslo subjektą pažymos formoje nurodytomis sąlygomis (paskolos paskirtis – apyvartinė, paskolos suma). Trys Atsisakymo finansuoti verslo subjektą pažymos per elektroninę paraiškų teikimo sistemą turi būti pateiktos „Invegai“ per 30 darbo dienų nuo „Invegos“ prašymo pateikti jas gavimo dienos. Tuo atveju, jei Paskolos gavėjas per 30 darbo dienų, nepateikia trijų pasirašytų Atsisakymo finansuoti verslo subjektą pažymų, Paraiška toliau nevertinama ir yra atmetama;
7. Importo arba eksporto dalis su Kinijos Liaudies Respublika (valstybės kodas CN) sudaro ne mažiau kaip 25 proc. nuo bendros Paskolos gavėjo importo arba eksporto (įskaitant ir su Europos Sąjungos šalimis) dalies nuo 2021 m. sausio 1 d. iki 2021 m. gruodžio 31 d. Jei Paskolos gavėjo pagrindinė vykdoma veikla yra didmeninė ir (ar) mažmeninė prekyba, jam Paskola teikiama tik, jei Paskolos gavėjo eksporto dalis su Kinijos Liaudies Respublika (valstybės kodas CN) sudaro ne mažiau kaip 25 proc. nuo bendros Paskolos gavėjo eksporto dalies. Atitiktis šiame punkte nurodytam reikalavimui vertinama pagal Paskolos davėjo gautus duomenis iš VMI ir (ar) Muitinės departamento prie Lietuvos Respublikos finansų ministerijos ir (ar) Paskolos gavėjo pateiktus duomenis (jei Paraišką teikia ne PVM mokėtojas);
8. Kuris verslo plane pagrindžia poreikį Paskolai;
9. Paskolos gavėjo ir (ar) Paskolos negrąžinimo rizika yra priimtino rizikingumo lygio pagal Paskolos davėjo patvirtintą metodiką;
10. Kuris kartu su Paraiška yra pateikęs:

14.1. SVV subjekto statuso deklaraciją (išskyrus atvejį, kai Paskolos gavėjas patvirtina, kad yra didelė įmonė);14.2. Paskolos gavėją apibūdinančius dokumentus: juridinio asmens steigimo (veiklos) dokumentus, vadovo asmens tapatybės dokumento kopijas, informaciją apie juridinio asmens dalyvius (akcininkus, savininkus, naudos gavėjus), aktualią Paskolos gavėjo akcininkų struktūrą ir laisvos formos dokumentą, kuriame būtų nurodyti Verslo subjekto ir su juo susijusių įmonių ryšiai (netaikoma verslininkams);14.3. Paskolos gavėjo finansinę būklę ir prognozes (Aprašymo priedas Nr. 1) ir verslo planą (Aprašymo priedas Nr. 2), kuriuose aprašomas vykdomas verslas, nurodoma esama ir prognozuojama finansinė būklė (skaičiavimai), atspindintys Paskolos gavėjo galimybę laiku mokėti įmokas pagal visus esamus ir būsimus Paskolos gavėjo finansinius įsipareigojimus visam Paskolos terminui, siūlymą dėl Paskolos užtikrinimo priemonių (jei taikoma);14.4. Verslo subjekto valdymo organo (-ų), kurio (-ių) kompetencija pagal juridinio asmens steigimo (veiklos) dokumentus yra priimti sprendimą dėl Paskolos gavimo, turto įkeitimo, atitinkamą(-us) sprendimą(-us) ir sprendimą dėl asmenų, įgaliotų pasirašyti atitinkamas sutartis ar sandorius, paskyrimo (netaikoma verslininkams);14.5. Verslininko individualios veiklos registracijos dokumentus, asmens tapatybės dokumento kopiją ir laisvos formos dokumentą, kuriame būtų nurodyti verslininko ir su juo susijusių įmonių ryšiai (taikoma verslininkams);14.6. Jei dėl Paskolos kreipiasi verslininkas jis turi pateikti finansinius dokumentus už paskutiniuosius dvejus finansinius metus ar trumpesnį terminą (jei Paskolos gavėjas veikia trumpiau nei du metus);14.7. Einamųjų finansinių metų tarpinio finansinių ataskaitų rinkinio už paskutinį praėjusį ketvirtį arba mėnesio, ėjusio prieš Paraiškos pateikimą, paskutinę dieną dokumentus. Jei Paskolos kreipiasi verslininkas, jis gali pateikti lygiaverčius dokumentus;14.8. Jei dėl Paskolos kreipiasi ne PVM mokėtojas, jis turi pateikti Paskolos davėjui buhalterinę pažymą apie importą arba eksportą į Kinijos Liaudies Respubliką (valstybės kodas CN) ir bendrą Paskolos gavėjo importą arba eksportą nuo 2021 m. sausio 1 d. iki 2021 m. gruodžio 31 d.;14.9. Verslo subjektas teikdamas Paraišką ne pirmą kartą (t. y., kai ankstesnė (-s) Paraiška (-os) buvo atmesta (-os), turi pateikti motyvuotą paaiškinimą dėl įvykusių pokyčių Verslo subjekto veikloje ir su Paraiška teikiamuose dokumentuose (duomenyse) bei pateikti paaiškinimą pagrindžiančius dokumentus |
| **Paskolos sutarties sudarymo ir administravimo mokesčiai** | Paskolos gavėjas moka 0,4 proc. dydžio Paskolos sutarties sudarymo vienkartinį mokestį nuo Paskolos sumos, bet ne mažiau kaip 200 Eur. Paskolos sudarymo mokestis, pagal Paskolos davėjo išrašytą išankstinę sąskaitą, mokamas prieš Paskolos sutarties pasirašymą |
| **Paskolos sutarties sąlygų ir įmokų mokėjimo grafiko pakeitimo mokestis, kai Paskolos sutarties sąlygų pakeitimo poreikį inicijuoja Paskolos gavėjas** | 100 Eur mokestis pagal „Invegos“ išrašytą išankstinę sąskaitą, mokamas tuo atveju, kai Paskolos sutarties ar įmokų mokėjimo grafiko pakeitimą inicijuoja Paskolos gavėjas. Mokestis sumokamas po prašymo, pakeisti Paskolos sutarties sąlygas ar įmokų mokėjimo grafiką, pateikimo. Paskolos sutarties sąlygų ir įmokų mokėjimo grafiko pakeitimas atliekamas po mokesčio sumokėjimo |
| **Tinkamumo laikotarpis ir Paskolos išmokėjimo laikotarpis**  | Paskolos sutartys dėl Paskolos suteikimo turi būti pasirašytos ne vėliau kaip iki 2027 m. gruodžio 31 d. imtinai.Paskolos lėšos išmokamos Paskolos gavėjui ne vėliau kaip per 10 darbo dienų nuo Paskolos sutartimi numatytų sąlygų įvykdymo (jei taikoma) Paskolos sutartyje nustatyta tvarka, ir bet kuriuo atveju ne vėliau kaip iki 2028 m. vasario 29 d. |
| **PASKOLOS TINKAMUMO SĄLYGOS** |
| **Paskolos paskirtis** | Paskola skiriama Paskolos gavėjo apyvartinėms lėšoms, išskyrus Netinkamoms išlaidoms, finansuoti, ir turi būti naudojama naujų išteklių paieškai ir įėjimui į naujas rinkas. Paskolos lėšas Paskolos gavėjas turi panaudoti per 6 mėn. nuo Paskolos sutarties pasirašymo dienos. Paskolos gavėjui per nustatytą terminą nepanaudojus Paskolos lėšų ar jų dalies, Paskolos gavėjas privalo nepanaudotą Paskolos lėšų dalį grąžinti „Invegai“.Už tinkamą Paskolos panaudojimą pagal Paskolos sutartyje nurodytą paskirtį atsakingas Paskolos gavėjas.Atsiskaitymai Paskolos lėšomis vykdomi tik mokėjimo pavedimais  |
| **Paskolos valiuta** | Visos sumos išreikštos eurais. Visi mokėjimai pagal Paskolos sutartį atliekami eurais |
| **Paskolos trukmė** | Paskolos teikiamos ne ilgesniam kaip 24 mėnesių laikotarpiui, įskaitant ir Paskolos grąžinimo atidėjimo terminą, kuris yra ne ilgesnis kaip 6 mėnesiai nuo Paskolos sutarties pasirašymo dienos |
| **Didžiausia Paskolos suma vienam Paskolos gavėjui** | Didžiausia Paskolos suma vienam Paskolos gavėjui negali būti didesnė nei 5 mln. Eur, jei Paskolos gavėjas priklauso įmonių grupei Paskolos suma Paskolos gavėjo įmonių grupei negali viršyti 10 mln. Eur. Paskolų skaičius vienam Paskolos gavėjui yra neribojamas, tačiau bendra išduotų Paskolų suma vienam Paskolos gavėjui negali būti didesnė nei 5 mln. Eur, jei Paskolos gavėjas priklauso įmonių grupei, bendra išduotų Paskolų suma Paskolos gavėjo įmonių grupei negali viršyti 10 mln. Eur |
| **Paskolos teikimo sąlygos** | 1. Paskolos suma kiekvienam Paskolos gavėjui bus nustatoma individualiai įvertinus finansavimo poreikį pagal Paskolos gavėjo pateiktą informaciją, pagrindžiančius dokumentus, neviršijant nustatytos Didžiausios Paskolos sumos vienam Paskolos gavėjui ribojimų. Kai prašomos Paskolos dydis „Invegos“ vertinimu yra nepakankamai pagrįstas dokumentais ir Verslo subjekto pateikta informacija arba, jeigu Verslo subjekto turimų lėšų ir planuojamų piniginių srautų pakanka veiklai vykdyti, Paskola nesuteikiama.
2. „Invega“ turi teisę paprašyti papildomų dokumentų ir nustatyti papildomas su Paskolos negrąžinimo rizika susijusias sąlygas ir (ar) apribojimus, jei įprastinės sąlygos ir apribojimai nepakankami individualios situacijos atveju.
3. Paskolų negrąžinimo rizika vertinama pagal verslo planą, prognozuojamą pelno nuostolių ataskaitą bei pinigų srautų duomenis, kurie teikiami pagal metodinius nurodymus (Aprašymo priedai Nr. 1 ir Nr. 2) ir „Invegos“ vidaus procedūrų nustatyta tvarka.
 |
| **Nefinansuotinos išlaidos (toliau – Netinkamos išlaidos) Paskolos lėšomis** | Paskolos lėšos negali būti naudojamos:1. suteikti paskolas, dividendams išsimokėti, Paskolos gavėjo dalyvių paskoloms grąžinti ar suteikti, Paskolos gavėjų įstatiniam kapitalui mažinti, supirkti savas akcijas ar atlikti kitokius mokėjimus iš kapitalo Paskolos gavėjo dalyviams;
2. Paskolos gavėjo turimiems finansiniams įsipareigojimams finansų įstaigoms finansuoti ir Paskolos gavėjo turimiems finansiniams įsipareigojimams refinansuoti;
3. investicijoms į ilgalaikį turtą (įskaitant ir rekonstrukciją);
4. apmokėti sąskaitas Kinijos Liaudies Respublikos, Rusijos Federacijos ir (ar) Baltarusijos Respublikos įmonėms
 |
| **Paskolos išmokėjimo Paskolos gavėjui tvarka** | Paskolos išmokėjimo tvarka Paskolos gavėjui nustatyta Paskolos sutartyje. Paskolos gavėjas Paskolos išmokėjimo metu negali būti įgijęs bankrutuojančios, bankrutavusios, restruktūrizuojamos, likviduojamos įmonės statuso |
| **Įmokų mokėjimo grafikas ir Paskolos grąžinimas** | Įmokų mokėjimo grafikas yra linijinis ir sudaromas per 10 darbo dienų po Paskolos išmokėjimo. Įmokų mokėjimo grafike įmokos išdėstomos lygiomis dalimis kas mėnesį. Paskolos gavėjas Paskolą ar jos dalį gali grąžinti anksčiau nei nustatyta įmokų mokėjimo grafike. Grafikas atnaujinamas sumažėjus Paskolos sumos dydžiui arba pasikeitus terminui. Įmokos, kurias sudaro Paskolos dalis ir (ar) palūkanų dalis, mokamos kas mėnesį, Paskolos sutartyje nustatytą įmokos dieną. Paskolos gavėjas Paskolą turi pradėti grąžinti ne vėliau kaip suėjus 6 mėnesių Paskolos grąžinimo atidėjimo terminui po Paskolos sutarties pasirašymo, su artimiausia įmoka.Paskolos gavėjo prašymu ir Paskolos davėjui sutikus, Paskolos grąžinimo atidėjimo terminas gali būti atidėtas ne daugiau kaip vieną kartą ir neviršijant maksimalios Paskolos trukmės, jei Paskolos gavėjas sutinka sumokėti Paskolos davėjo nustatytą Paskolos sutarties sąlygų pakeitimo mokestį. Paskolos grąžinimo atidėjimo terminas gali būti pratęsiamas, jei Paskolos gavėjas kreipiasi ne vėliau nei likus vienam mėnesiui iki Paskolos grąžinimo atidėjimo termino pabaigos  |
| **Paskolos užtikrinimo priemonės** | Paskolos davėjui atlikus Paskolos gavėjo ir Paskolos negrąžinimo rizikos vertinimą, vadovaujantis Paskolos davėjo patvirtinta metodika, priklausomai nuo rizikingumo lygio Paskolai taikomos Paskolos užtikrinimo priemonės. Visas išlaidas, susijusias su Paskolos užtikrinimo priemonių įforminimu (turto vertinimo, notaro paslaugų mokesčiai ir kt.), apmoka Paskolos gavėjas |
| **Paskolų teikimo kaina Paskolos gavėjams**  | Paskolos teikiamos, taikant fiksuotą metinę palūkanų normą, kuri apskaičiuojama pagal formulę:M = (N proc. + R proc.) x 0,3, kuriojeM – Paskolai taikoma fiksuota metinė palūkanų norma;N – Europos Komisijos kiekvieno mėnesio pirmą kalendorinę dieną interneto svetainėje <https://ec.europa.eu/competition-policy/state-aid/legislation/reference-discount-rates-and-recovery-interest-rates/reference-and-discount-rates_en> skelbiama orientacinė palūkanų norma. Jei N reikšmė yra neigiama, tai N yra prilyginama nuliui; R – Europos Komisijos komunikate dėl orientacinių ir diskonto normų nustatymo metodo pakeitimo (2008/C 14/02) nustatyta marža, kuri priklauso nuo Paskolos gavėjo kredito rizikos reitingo ir įkeičiamo turto dydžio.Preliminari Paskolai taikomos fiksuotos metinės palūkanų normos skaičiuoklė skelbiama interneto svetainėje www.invega.lt. |
| **Delspinigiai pagal Paskolos sutartį** | Paskolos gavėjui vėluojant vykdyti savo finansinius įsipareigojimus (t. y. negrąžinus Paskolos dalies ir (ar) nesumokėjus palūkanų) pagal Paskolos sutartį, jis privalo mokėti 0,03 proc. dydžio delspinigius už kiekvieną pradelstą mokėti dieną |
| **Probleminių Paskolų administravimas** | Paskola laikoma Problemine, kai Paskolos gavėjas nesugeba vykdyti finansinių įsipareigojimų pagal Paskolos sutartį, t. y.:1. Paskolos gavėjui iškeliama nemokumo (restruktūrizavimo ar bankroto) byla;
2. Paskolos gavėjas 90 (devyniasdešimt) ir daugiau kalendorinių dienų neįvykdo finansinių įsipareigojimų pagal Paskolos sutartį (t. y. negrąžina Paskolos dalies ir (ar) nesumoka palūkanų).

Jei Paskola tampa Problemine, „Invega“, Paskolos sutartyje nustatyta tvarka įspėjusi Paskolos gavėją, vienašališkai, nesikreipdama į teismą, nutraukia Paskolos sutartį ir pareikalauja nedelsiant grąžinti Paskolą (jos dalį) kartu su mokėtinomis palūkanomis ir kitomis pagal Paskolos sutartį mokėtinomis sumomis. Paskolai tapus Problemine, Paskolos gavėjas turi teisę kreiptis į „Invegą“ dėl Paskolos restruktūrizavimo, o „Invega“ skolininko įsipareigojimų vykdymo atžvilgiu, vadovaudamasi savo vidinėmis procedūromis, turi teisę prašyti pateikti papildomas prievolės užtikrinimo priemones už Paskolos mokėjimo grafiko pakeitimą ir skolos dengimo grafiko sudarymą |
| **Viešinimas** | „Invega“ informaciją apie Priemonės sąlygas skelbia savo interneto svetainėje [www.invega.lt](http://www.invega.lt), taip pat, savo iniciatyva gali taikyti ir kitas Priemonės viešinimo priemones. Paskolų gavėjų sąrašai skelbiami Paskolos davėjo interneto svetainėje ir kitur teisės aktų nustatyta tvarka |
| **Audito reikalavimai** | Paskolos sutartyje bus nustatyta, kad Paskolos gavėjas bus įpareigotas sudaryti galimybę Europos Komisijos, Europos Audito Rūmų, Finansų ministerijos, Ekonomikos ir inovacijų ministerijos, Lietuvos Respublikos valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Lietuvos Respublikos specialiųjų tyrimų tarnybos, Konkurencijos tarybos įgaliotiems atstovams, „Invegos“, kitiems ES institucijų ir ES įstaigų bei tinkamai įgaliotų nacionalinių subjektų, turintiems teisę tikrinti, kaip panaudojamos Priemonės lėšos atstovams atlikti patikrinimą, įvertinant Paskolos gavėjo įsipareigojimus pagal Paskolos sutartį vykdymą |
| **Skaidrumo reikalavimai** | Vadovaujantis Reglamento (ES) Nr. 651/2014 9 straipsnio nuostatomis, informaciją apie suteiktą valstybės pagalbą, kurios dydis yra ne mažesnis nei 500 000 Eur, ne vėliau kaip per 6 mėnesius nuo pagalbos suteikimo dienos būtina paskelbti Europos Komisijos valstybės pagalbos skaidrumo viešos paieškos svetainėje <https://webgate.ec.europa.eu/competition/transparency/>. Reglamento (ES) Nr. 651/2014 III priede nurodytą informaciją Pagalbos davėjas ne vėliau kaip per 6 mėnesius nuo pagalbos suteikimo dienos pateikia Lietuvos Respublikos ekonomikos ir inovacijų ministerijai |
| **Kitos sąlygos** | Paskolos gavėjas per visą Paskolos laikotarpį be išankstinio rašytinio Paskolos davėjo sutikimo negali:- suteikti paskolų, ar kita forma teikti finansavimo kitiems ūkio subjektams, išskyrus prekių pardavimą, paslaugų suteikimą su atidėtu apmokėjimu ar išsimokėtinai;- mokėti dividendų ar tantjemų, mažinti įstatinį kapitalą su tikslu išmokėti lėšas Paskolos gavėjo dalyviams;- supirkti Paskolos gavėjo kapitalo dalių (akcijų) ir (ar) išmokėti pelno dalies Paskolos gavėjo dalyviui (-iams) kitokiais būdais;- investuoti lėšas į kitus ūkio subjektus.Paskolos gavėjas privalo visą informaciją ir dokumentus, susijusius su gautos Paskolos lėšų panaudojimu, saugoti 10 metų po Paskolos sutarties galiojimo pabaigos. Nurodyti dokumentai ir (ar) jų kopijos bei informacija teikiami „Invegai“ neatlygintinai.Paskolos davėjas turi skelbti duomenis apie suteiktą pagalbą Suteiktos valstybės pagalbos ir nereikšmingos (*de minimis*) pagalbos registre, vadovaudamasis Suteiktos valstybės pagalbos ir nereikšmingos (*de minimis*) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“.Paskolos gavėjui pateikus neteisingą informaciją ir (ar) dokumentus ir (ar) nuslėptą informaciją, turinčią reikšmės Paskolos suteikimui, Paskolos gavėjas privalo grąžinti visą neteisėtai gautą valstybės pagalbą su Paskolos sutartyje nustatytomis palūkanomis ir su palūkanomis, kurios skaičiuojamos nuo valstybės pagalbos suteikimo dienos iki jos išieškojimo dienos, kaip nustatyta Reglamento (ES) 2015/1589 16 straipsnyje.Be kitų nuostatų, Paskolos sutartyje nustatomos šios sąlygos: Paskolos sutarties šalių teisės ir pareigos, Paskolos gavėjo įsipareigojimai, Paskolos sutarties sąlygų keitimo ir nutraukimo galimi atvejai ir tvarka bei kitos sąlygos. Paskolos sutarties vykdymo laikotarpiu pasikeitus taikytiniems teisės aktams, Paskolos sutarties šalims bus taikomos aktualių galiojančių teisės aktų nuostatos.„Invegos“ sprendimas dėl Paskolos (ne)suteikimo, taip pat ginčai kylantys iš Paskolos sutarties, sprendžiami bendrosios kompetencijos teismuose LR civilinio proceso kodekso nustatyta tvarka. |